[bookmark: _Hlk129617023]

Proiect de Ordin
pentru modificarea şi completarea Regulamentului privind furnizarea gazelor naturale la clienţii finali, aprobat prin Ordinul preşedintelui Autorităţii Naţionale de Reglementare în Domeniul Energiei nr. 29/2016 şi a Regulamentului privind accesul şi utilizarea sistemelor de distribuţie a gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 7/2026


Având în vedere prevederile art. 731 alin. (31) şi (32), art. 138 alin. (1) lit. d), art. 147, art. 143-145, art. 174, art. 175 alin. (1) şi (3), art. 177 alin. (1) şi (3) şi art. 179 alin. (1)-(4) din Legea energiei electrice şi a gazelor naturale nr. 123/2012, cu modificările şi completările ulterioare, în temeiul prevederilor art. 5 alin. (1) lit. c) şi art. 10 alin. (1) lit. a), j), o) pct. 2, lit. q) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012,
președintele Autorităţii Naţionale de Reglementare în Domeniul Energiei emite prezentul ordin:

Art. I. – Regulamentul privind furnizarea gazelor naturale la clienţii finali, aprobat prin Ordinul preşedintelui Autorităţii Naţionale de Reglementare în Domeniul Energiei nr. 29/2016, publicat în Monitorul Oficial al României, Partea I, nr. 510 din 7 iulie 2016, cu modificările și completările ulterioare, se modifică şi se completează după cum urmează:

1. [bookmark: _Hlk127371820]La articolul 16 alineatul (1), litera h) se modifică și va avea următorul cuprins:
„h) preţul de furnizare a gazelor naturale, care include preţul prevăzut la lit. d) şi, după caz, tarifele prevăzute la lit. g);”

2. La articolul 29 alineatul (1), după litera e) se introduce o literă nouă, litera e1), care va avea următorul cuprins:
„e1) valoarea utilizată din mecanismul de compensare cantitativă, în condițiile Legii nr. 123/2012 și ale reglementărilor aplicabile;”

3. La articolul 36, alineatul (3) se modifică și va avea următorul cuprins:
„(3) Pentru situaţia prevăzută la alin. (2), furnizorul are obligaţia să efectueze o regularizare pentru perioada cuprinsă între două citiri consecutive, în prima factură emisă după momentul citirii indexului echipamentului de măsurare de către operator, dacă constată că la sfârşitul intervalului de citire există diferenţe între consumul efectiv realizat de către clientul final şi consumul facturat acestuia, în intervalul dintre citirile operatorului sau dintre citirea operatorului și autocitire, după caz.”

4. La articolul 39 după alineatul (3) se introduce un alineat nou, alineatul (31), care va avea următorul cuprins:
„(31) Pentru clientul final persoană fizică care are și calitatea de prosumator şi beneficiază de mecanismul de compensare cantitativă în condițiile Legii nr. 123/2012 și ale reglementărilor aplicabile, factura şi/sau anexa la factură evidențiază suplimentar față de informațiile prevăzute la alin. (2) şi (3) şi valoarea utilizată din mecanismul de compensare cantitativă, după caz.”

5. La articolul 42, litera e) se modifică și va avea următorul cuprins:
„e) valoarea puterii calorifice superioare medii aferente perioadei pentru care se face regularizarea, calculată ca medie ponderată a puterilor calorifice superioare pentru fiecare zi din perioada de regularizare;”

6. La articolul 46, după alineatul (1) se introduce un alineat nou, alineatul (11), care va avea următorul cuprins:
„(11) Pentru clientul prevăzut la art. 39 alin. (3¹), plata poate fi realizată, total sau parțial, și prin utilizarea valorii rezultate din mecanismul de compensare cantitativă, în condițiile Legii nr. 123/2012 și ale reglementărilor aplicabile.”

7. La articolul 46, alineatul (3) se modifică și va avea următorul cuprins:
„(3) Furnizorul are obligaţia să pună la dispoziţia clientului casnic cel puţin o modalitate de plată a facturii care să îi permită plata în numerar a acesteia, fără costuri suplimentare privind tranzacția.”

8. La articolul 48 alineatul (1), litera b) se modifică și va avea următorul cuprins:
„b) întreruperea furnizării gazelor naturale la locul de consum al clientului final și notificarea OD cu precizarea motivului întreruperii, în condiţiile specificate în contractul de furnizare a gazelor naturale, cu condiţia să fie îndeplinită măsura prevăzută la lit. a);”

9. La articolul 59, după litera g) se introduce o literă nouă, litera g1), care va avea următorul cuprins:
„g1) să utilizeze, după caz, valoarea  rezultată din mecanismul de compensare cantitativă pentru achitarea totală sau parțială a obligaţiilor de plată ale clientului final, în condițiile Legii nr. 123/2012 și ale reglementărilor aplicabile;”

10. La articolul 60 alineatul (1), după litera b) se introduce o literă nouă, litera b1), care va avea următorul cuprins:
”b1) să solicite, după caz, utilizarea valorii rezultate din mecanismul de compensare cantitativă pentru achitarea totală sau parțială a obligaţiilor de plată, în condițiile Legii nr. 123/2012 și ale reglementărilor aplicabile;”

Art. II. – Regulamentul privind accesul şi utilizarea sistemelor de distribuţie a gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 7/2026, publicat în Monitorul Oficial al României, Partea I, nr. 368 din 4 mai 2016, se modifică şi se completează după cum urmează:

1. La articolul 21, litera h), punctul (vii) se modifică și va avea următorul cuprins:
”(vii) cantitatea de energie, exprimată în MWh/kWh, ce reprezintă cantitatea de gaze naturale pentru care s-au facturat servicii de distribuţie în intervalul dintre citirile operatorului sau dintre citirea operatorului și autocitire, după caz;”

2. La Anexa nr. 2 la Regulament, la art. 6 alin. (3), sintagma „1 octombrie 2026” se înlocuiește cu sintagma „1 aprilie 2027”

Art. III. – Prezentul ordin se publică în Monitorul Oficial al României, Partea I.


Președintele
Autorității Naționale de Reglementare în Domeniul Energiei
George-Sergiu NICULESCU

